作者:蘇氏
標題:長壽樂
內容:微寒應候。望日遠六遠，階蓂初秀。愛景欲掛扶桑，漏殘銀箭，杓回瑤鬥。慶高閎此際，掌上一顆明珠剖。有令容淑德，歸逢佳偶。到如今，晝錦滿堂貴胄。榮耀，久步禁，一一金章綠綬。更值棠棣連陰，虎符熊軾，夾河分守。況青雲咫尺，朝暮入承明後*看綵衣爭獻，蘭盈玉酎。祝千齡，共指松椿比壽。